अफगानिस्तान में बम विस्फोट, 14 मरे  
अफगान के हेरात प्रांत में एक मिनी बस के सड़क किनारे हुए बम विस्फोट की चपेट में आने से कम से कम 14 लोग मारे गए और कई घायल हो गए।
अफगानिस्तान के हेरात प्रांत में एक मिनी बस के सड़क किनारे हुए बम विस्फोट की चपेट में आने से कम से कम 14 लोग मारे गए और कई अन्य घायल हो गए। यह जानकारी अधिकारियों ने दी। वेबसाइट 'बीबीसी डॉट को डॉट यूके' के अनुसार घटना के समय बस खचाखच भरी हुई थी। हताहत होने वालों में ज्यादा तादाद बच्चों और महिलाओं की है। बस प्रांत की राजधानी ओबे से आ रही थी। इस इलाके को हाल ही में अफगान सुरक्षा बलों के सुपुर्द किया गया है। इससे पहले गुरुवार को ही पकतिया प्रांत में हुए आत्मघाती हमले में दो अफगान सुरक्षाकर्मियों की मौत हो गई।